произход от развиващите се държави, към които се прилагат временните мерки) се посочват развиващите се държави за целите на настоящия регламент. В него също така се посочват за всяка от 23-те категории продукти развиващите се държави, към които се прилагат временните мерки. Комисията счита, че на този етап е целесъобразно да се изчисли обемът на вноса от развиващите се държави въз основа на всяка категория продукти, тъй като тарифната квота също се определя, като се вземат под внимание традиционните търговски потоци за всяка категория поотделно. Това не засяга евентуалните бъдещи решения дали дадена държава може да бъде считана за развиваща се държава.
 (121)
 Както бе посочено в съображение 80 по-горе, предвид тясната интеграция на пазарите с членовете на ЕИП, общите стойности на вноса от тези държави и ниския риск от отклоняване на търговията, Комисията счита, че продуктите, предмет на оценката, с произход от Норвегия, Исландия и Лихтенщайн следва да бъдат изключени от приложното поле на настоящия регламент,
 ПРИЕ НАСТОЯЩИЯ РЕГЛАМЕНТ:
 Член 1
 1. Откриват се тарифни квоти във връзка с вноса в Съюза на всяка от 23-те категории продукти, изброени в приложение I, за период от 200 дни от датата на влизане в сила на настоящия регламент.
 2. Тарифните квоти са определени в приложение V (чрез позоваване на съответните кодовете по КН).
 3. Когато съответната тарифна квота е изчерпана или когато вносът на категориите продукти не може да се ползва от съответната тарифна квота, се налага допълнително мито в размер на 25 %. Това допълнително мито се прилага към митническата стойност на внасяния продукт.
 Член 2
 1. Произходът на всеки продукт, за който се прилага настоящият регламент, се определя в съответствие с действащите в Съюза разпоредби относно непреференциалния произход.
 2. Освен ако е предвидено друго, се прилагат съответните действащи разпоредби в областта на митническото облагане.
 Член 3
 Тарифните квоти се управляват от Комисията и държавите членки в съответствие със системата за управление на тарифни квоти, предвидена в членове 49—54 от Регламент за изпълнение (ЕС) 2015/2447 на Комисията.
 Член 4
 Вносът на категориите продукти, посочени в член 1, които вече са на път към Съюза към датата на влизане в сила на настоящия регламент и чието местоназначение не може да бъде променено, не се включва в тарифните квоти, нито подлежи на допълнителното мито, посочено в член 1, и тези продукти могат да бъдат допуснати за свободно обращение.
 Член 5
 Държавите членки и Комисията си сътрудничат тясно, за да гарантират спазването на настоящия регламент.
 Член 6
 1. При спазване на параграф 2, по отношение на вноса на 23-те категории продукти, описани в приложение I, с произход от някоя от развиващите се държави, както е посочено в приложение IV, не се прилагат тарифни квоти, нито допълнителното мито, посочено в член 1.
 2. За всяка една от тези 23 категории продукти в приложение IV се определя спрямо кои развиващи се държави, от които произхождат продуктите, се прилагат мерките, предвидени в член 1.
 Член 7
 Мерките, предвидени в член 1, не се прилагат по отношение на продуктите с произход от Норвегия, Исландия и Лихтенщайн.
 Член